सरकार शिक्षा और रोजगार में कमजोर वर्ग को राहत देने के लिए योजनाबद्ध प्रयास करे: चंद्रशेखर
केरलके कालड़ी (कोच्चि) में आल इंडिया ब्राह्मण फैडरेशन की राष्ट्रीय कार्यकारिणी की दो दिवसीय बैठक संपन्न हो गई। इसमें देश भर से के राज्यों से ब्राहम्ण सभाएं पहुंची। आल केरल ब्राह्मण फैडरेशन और आदि शंकराचार्य इंस्टीट्यूट ऑफ इंजीनियरिंग कॉलेज के सभागार में टेकेमडम के स्वामी वासुदेवानंद ब्रह्मानंद के सान्निध्य में दो दिन चली बैठक अध्यक्ष पं. भंवर लाल शर्मा की अध्यक्षता में हुई।
इसमें पूर्व केंद्र सरकार की ओर से आर्थिक रूप से कमजोर वर्ग को राहत देने के लिए आयोग के अध्यक्ष रहे रिटायर्ड मेजर जनरल एसआर सिंह, फैडरेशन के राष्ट्रीय महामंत्री डॉ. प्रदीप ज्योति, केरला फैडरेशन के अध्यक्ष वीरामालिंगम मौजूद थे।
इसकी सारी जानकारी आल इंडिया ब्राह्मण फैडरेशन के कोषाध्यक्ष पंडित चंद्रशेखर शर्मा ने वीरवार को जीटी रोड स्थित होटल मयूर में ब्राह्मण समाज की बैठक में आकर दी। इस मौके पर पंडित भंवर लाल ने कहा कि ब्राह्मण एक जाति नहीं अपितु विचार, संस्कृति और जीवन को शांति पूर्वक जीने की जीवन पद्धति है। ब्राह्मणों ने समाज के सभी वर्गों का भला चाहा और किया है, परन्तु सामान्य वर्ग में आर्थिक रुप से कमजोर वर्ग को राहत देने के लिए अब सरकार को ठोस पहल करने की आवश्यकता है। सरकार शिक्षा और रोजगार के क्षेत्र में आर्थिक रूप से कमजोर वर्ग को राहत देने के लिए योजनाबद्ध प्रयास करें। इस मौके पर पं. चंद्रशेखर ने वित्त वर्ष की आय का ब्यौरा देते सभी ब्राह्मणों को एकजुट होने पर जोर दिया। इस मौके पर पूर्व अध्यक्ष रमेश चंद्र शर्मा, रानी शर्मा, नलिनी शर्मा, राष्ट्रीय सचिव जितेंद्र भारद्वाज, राज कुमार शर्मा आदि मौजूद थे।
केरल के कोच्चि में हुई दो दिवसिय ब्रह्मण सभा की बैठक के दौरान पंडित चंद्रशेखर को सम्मानित करते केरल के प्रतिनिधि। बैठक में शिक्षा और रोजगार मुहैया करवाने में कमजोर वर्ग को राहत देने के लिए सरकार को योजनाबद्ध ढंग से प्रयास करने की अपील की गई।
hin_Deva hin_Deva hin_Deva hin_Deva hin_Deva